**Α Ν Α Κ Ο Ι Ν Ω Σ Η**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**Έκτακτο Σχέδιο Κατάρτισης Εργαζομένων σε Ξενοδοχειακές Μονάδες που βρίσκονται σε ολική ή μερική αναστολή εργασιών κατά την περίοδο Νοεμβρίου 2019 – Μαρτίου 2020 και Ιανουαρίου 2020 – Μαΐου 2020 (για τα ξενοδοχεία ορεινών θερέτρων)**

**Έκτακτο Σχέδιο κατάρτισης Εργαζομένων σε Κέντρα Αναψυχής που βρίσκονται στην ελεύθερη περιοχή Αμμοχώστου και στο παραλιακό μέτωπο Πάφου και Συναφείς με την Τουριστική Βιομηχανία επιχειρήσεις που βρίσκονται στην ελεύθερη περιοχή Αμμοχώστου και τελούν υπό αναστολή εργασιών κατά την περίοδο Νοεμβρίου 2019 – Μαρτίου 2020**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει την υλοποίηση του Έκτακτου Σχεδίου Κατάρτισης Εργαζομένων σε Ξενοδοχειακές Μονάδες που βρίσκονται σε ολική ή μερική αναστολή εργασιών κατά την περίοδο Νοεμβρίου 2019 – Μαρτίου 2020 και Ιανουαρίου 2020 – Μαΐου 2020 (για τα Ξενοδοχεία Ορεινών Θερέτρων) και του Έκτακτου Σχεδίου Κατάρτισης Εργαζομένων σε Κέντρα Αναψυχής που βρίσκονται στην ελεύθερη περιοχή Αμμοχώστου και στο παραλιακό μέτωπο Πάφου και Συναφείς με την Τουριστική Βιομηχανία Επιχειρήσεις που βρίσκονται στην ελεύθερη περιοχή Αμμοχώστου και τελούν υπό αναστολή εργασιών κατά την περίοδο Νοεμβρίου 2019 – Μαρτίου 2020.

Σκοπός των Έκτακτων Σχεδίων είναι η παροχή ευκαιριών κατάρτισης στους εργαζόμενους των εν λόγω ξενοδοχειακών μονάδων και κέντρων αναψυχής, με απώτερο στόχο τη βελτίωση των επαγγελματικών τους δεξιοτήτων και κατ’ επέκταση την αναβάθμιση του τουριστικού προϊόντος της Κύπρου.

Το Σχέδιο Κατάρτισης Εργαζομένων σε Ξενοδοχειακές Μονάδες που βρίσκονται σε ολική ή μερική αναστολή εργασιών κατά την περίοδο Νοεμβρίου 2019 – Μαρτίου 2020 και Ιανουαρίου 2020 – Μαΐου 2020 (για τα Ξενοδοχεία Ορεινών Θερέτρων) θα εφαρμοστεί για δύο περιόδους, ήτοι από την 1η Νοεμβρίου 2019 μέχρι την 31η Μαρτίου 2020 και από την 1η Ιανουαρίου 2020 μέχρι την 31η Μαΐου 2020 (για τα ξενοδοχεία Ορεινών Θερέτρων), ενώ το Σχέδιο Κατάρτισης Εργαζομένων σε Κέντρα Αναψυχής που βρίσκονται στην ελεύθερη περιοχή Αμμοχώστου και στο παραλιακό μέτωπο Πάφου και Συναφείς με την Τουριστική Βιομηχανία Επιχειρήσεις που βρίσκονται στην ελεύθερη περιοχή Αμμοχώστου θα εφαρμοστεί από την 1η Νοεμβρίου 2019 μέχρι την 31η Μαρτίου 2020. Αμφότερα τα Σχέδια θα διεξαχθούν στην ελληνική γλώσσα.

Σύμφωνα με τα πιο πάνω Σχέδια που έχουν εγκριθεί από το Υπουργικό Συμβούλιο, εάν Ξενοδοχειακές Μονάδες και άλλες συναφείς με την Τουριστική Βιομηχανία επιχειρήσεις επιλέξουν να συνεχίσουν την λειτουργία τους και κατά την περίοδο που συνήθιζαν να αναστέλλουν τις εργασίες τους τα προηγούμενα χρόνια, τότε το ανεργιακό επίδομα που κανονικά θα παρεχόταν στους εργαζόμενους, θα παρέχεται στην επιχείρηση/ξενοδοχείο ως επίδομα κατάρτισης, ενώ η επιχείρηση/ξενοδοχείο θα καταβάλλει τον πλήρη μισθό στον εργαζόμενο.

Αρμόδιος Φορέας για τη διαχείριση των Σχεδίων είναι οι Υπηρεσίες Κοινωνικών Ασφαλίσεων του Υπουργείου Εργασίας, Πρόνοιας και Κοινωνικών Ασφαλίσεων. Για περισσότερες πληροφορίες και τα σχετικά έντυπα, οι ενδιαφερόμενοι μπορούν να απευθύνονται στην ιστοσελίδα των Υπηρεσιών [www.mlsi.gov.cy/sid](http://www.mlsi.gov.cy/sid)

**29 Οκτωβρίου 2019**